
Žmonės dažnai klausia, kiek kainuoja Aplinkraštis. Jis duodamas NEMO 
už jį moka šv. Juozapas. Vis dėlto šv. Juozapas visuomet ieško Žm. 
įvairiausiais būdais padėtų jam plėsti Jėzaus karalystę: materiali 
platindami religinę literatūrą, malda ar kitais gerais darbais. Kad šv. 
Sūnaus Globėjas galėtų toliau tęsti savo didį darbą, reikia kiekvi 
atsiliepimo į jo kvietimą. j 


Mieli Tradicijos draugai, 


Šiuo metu visų dėmesys ir susirūpinimas yra nukreiptas į 
ekonominę ir politinę krizę. Iš mūsų niekas nereikalauja atlikti 
rimtos ekonominės, politologinės ar sociologinės situacijos 
analizės. Tuo yra užsiėmę gana daug specialistų. 


Tačiau kiekvienas turėtų atidžiai, remdamasis sveiku protu 
ir tikėjimu stebėti, kas vyksta, padaryti išvadas ir logiškai 
numatyti pasekmes. Taip galima pasimokyti iš situacijos ir 
surasti išeitį. 

Nieko gera nereikia tikėtis, kai žmonės nori sukurti naują 
pasaulio tvarką be Dievo ir Jo įsakymų, remdamiesi tik 
žmogumi ir jo „teisėmis“. Taip pat yra klaidinga tik abstrakčiai 
traktuoti faktą, kad Dievas yra Kūrėjas bei Valdovas ir žmogus 
yra nuo Jo visiškai priklausomas kūrinys. O neigti šią realybę, 
vadinasi, sunaikinti save patį. 


Aišku, kad tokioje situacijoje tikinčiųjų laukia didelis 
išbandymas. Yra sunku būti kitokiu nei visi. Yra sunku tikėti tuo, 
ką visi laiko kvailyste, arba atsižadėti to, ką visi brangina. 
Šitam išbandymui reikia pasiruošti naudojant tiek prigimtines, 
tiek ir antprigimtines priemones. 


Ryšys su Dievu turi būti stiprus ir gyvas, pagrįstas ne 
tuščiais jausmais, bet uoliu tikėjimo praktikavimu. Be maldos 
| gwenimo ir dažno sakramentų priėmimo, be gerų rekolekcijų ir 
| tikėjimo tiesų gilinimo mūsų laikmetyje yra neįmanoma išlaikyti 
"ryšio su Dievu. Taip galvoti būtų iliuzija. Ryšio neišsaugos ir 
tas, kuris neturi jokios aukos dvasios. 


Šiandien žmonėms ypač trūksta prigimtinių žmogiškų 
savybių, kaip antai: sąžiningumo, atsakomybės jausmo, 

ištikimybės, nesavanaudiškumo ir t. t. Kiekvienas turėtų jas 
vystyti, negalima tik reikalauti iš kitų, mes patys turėtume tai 
įnešti į mūsų laikmetį. Yra nelengva vėl išmokti galvoti apie 
šalia esantį žmogų ir visuomenę. 


Mūsų laikais ypač didelę įtaką jaunimui, net ir vaikams, 
daro kompiuteris, o per jį ir internetas. Jie skatina abejingumą 
visiems kitiems dalykams, silpnina valią | sukelia 
priklausomybę, atima galimybę galvoti pačiam ir turėti realybe 
pagrįstą savo nuomonę, savarankiškai priimti sprendimus. 
Todėl be galo svarbu žmogiškai ir prasmingai bendrauti 
šeimoje, kad vaikai čia rastų supratimą, gyvenimo orientaciją ir 
džiaugsmą. Tėvai neturėtų tik parnešti į namus pinigų. Jų 
gražiausias ir svarbiausias uždavinys yra kuo geriau išauklėti 
vaikus. Tėvai turėtų domėtis, kas vaikui svarbu, apie ką jis 
galvoja, stengtis suprantamai ir aiškiai atsakyti į jo klausimus. 
Šeimoje svarbu bendrauti su vaikais, žaisti, būti kartu. Tik 
bendraujant ir rodant pavyzdį galima išugdyti anksčiau 
nurodytas savybes bei dorybes, tik taip gali atsirasti patirtis, 
kad duoti, daryti gera, gyventi dėl kito žmogaus ir gero tikslo 
yra prasminga ir teikia laimę. Kas neduoda, to gyvenimas 
nevaisingas, tas yra vienišas ir nelaimingas. 


Dvasia gali sustiprėti būnant gamtoje. Gamta yra realybė 
ir grožybė, ji moko pusiausvyros ir objektyvumo, valo ir gaivina 
dvasią. Gamta maitina kūrybines žmogaus galias ir norus. 
Kompiuteris ugdo tik vartotojus. Žmogus, sėdėdamas prie 
kompiuterio, mažai ką sukuria, nors jam pačiam taip neatrodo. 
Kompiuteris reikalauja mažai pastangų ir kūrybingumo. Sėdėti 
prie jo ir naudoti tai, kas jau sukurta, yra patogu, todėl žmogus 
nebenori nieko kita. 


Daugybė jaunų klystančių žmonių nėra piktavališki. Dažnai 
taip yra todėl, kad niekas jiems nepaaiškina gyvenimo prasmės 
ir tikslo, neparodo, kad ir jie, ir jų pastangos visuomenei yra 

reikalingos; jie nežino, ką prasmingai veikti. Lietuvos istorija, 
kultūra, menas yra tokie turtingi, kad visuomet atsirastų kuo 
užsiimti su džiaugsmu ir mokytis siekiant perduoti savo žinias ir 
gebėjimus ateities kartoms. Tikrai nereikia pamėgdžioti Vakarų 
ir kartoti jų klaidų. 


Bet didžiausią gyvenimo prasmę žmogus randa supratęs, 
kad jis pasiųstas į pasaulį ne tam, kad gyventų tik dėl savęs, bet 
kad padėtų savo broliams ir sesėms. Vienas dalykas yra rūpintis 
žemiškąja padėtimi ir palengvinti visokį vargą: ligas, nelaimes, 
neturtą. Tie dalykai yra svarbūs, bet tik laikini. Daug svarbiau 
yra rūpintis sielų išganymu. Kiekviena siela yra amžina. Šis 
gyvenimas nulemia, ar žmogus amžiams eis į dangų ar į 

pragarą. O kiek žmonių gyvena nuodėmes būklėje ir yra 
“kelionėje ą pragarą, nes niekas už juos nesimeldžia ir 
3 nesiaukoja!' Nes Dievas dažniausiai veikia netiesiogiai, per 
savo įrankius. Atsivertimo malonę Dievas suteikia tada, kai 
| kitas žmogus arba specialiai meldžiasi už tą sielą, arba bendrai 
| savo maldomis, netgi trumpiausiomis, aukomis, darbais, savo 
"skausmais ir vargais to išprašo. Mes per mažai tikime ir beveik 
isiškai užmirštame, kad Dievas nori VISAS sielas patraukti 
rie savęs, kad Dievas MUS paskyrė apaštalais mūsų šeimoje, 
aplinkoje ir per nematomus ryšius visame pasaulyje. Ne tik dėl 
„mūsų amžinybės svarbu, kaip mes gyvename. NUO MŪSŲ 
| GYVENIMO PRIKLAUSO, AR DAUG ŽMONIŲ IŠGELBĖS 
„SAVO SIELAS. Ar tai ne atsakomybė? AR TAI NEGALĖTŲ 
„BŪTI MŪSŲ GYVENIMO PRASMĖ? 


Žmogui atsiveria naujas pasaulis, jeigu jis pasiaukoja 
. Mergelei Marijai, kaip mokė šv. Liudvikas Marija 
rinjonas de Monforas (žr. „Auksinė knyga“). Marija yra sielų 


Taip kalbėjo Švč. Mergelė Marija Fatimoje 1917 m. rugpjūčio 19 dieną: 
elskitės, daug melskitės ir aukokitės už nusidėjėlius. Daug sielų eina į pragarą, 
ės niekas už jas nesiaukoja ir nesimeldžia.“ 


atvertėja. Kiekvieną dieną truputį daugiau išmokti veikti per 
Mariją, su Marija, Marijoje ir dėl Marijos, vadinasi, palaidoti 
savo egoizmą, iš kurio kyla didžiausi mūsų nusivylimai, 
vadinasi, užmiršti save ir tapti Marijos įrankiu, o per tai ir kitų 
laimės šaltiniu. Niekas negali padaryti daugiau už tą, kuris 
visiškai priklauso Jėzui per Mariją. Tada nebelieka jokio 
beprasmiškumo. Tai tikras gyvenimas, kurio vaisiai išliks visą 
amžinybę. Kokie vargšai yra tie, kurie gyvena taip, tarsi 
egzistuotų tik šis pasaulis. Bet ateis baisi diena, kai jie supras 
tiesą. Padėkime jiems atverti akis dar prieš tai ir surasti tikrą 
laimę JAU DABAR, nes iš meilės tarnauti Dievui ir viską 
paaukoti Jam ir sieloms jau dabar yra laimė. Ką žmogus duoda 
iš meilės, visuomet kada nors sugrįžta. 


Pagaliau norėčiau paprašyti Jus melstis už jaunuolius, 
kurie rugsėjo mėnesį išvažiavo į Šv. Pijaus X kunigų brolijos 
seminariją Zaitzkofene (Vokietija). Vienas yra seminaristas, 
kitas brolis kandidatas. Mes trokštame, kad jie vieną dieną 
įsijungtų į mūsų apaštalavimo darbą Lietuvoje ir jau dabar tuo 
džiaugiamės. 

Jūsų Kristuje 

kun. Josef Persie 


. . . . . -- . 1 
Katalikų charizminis atsinaujinimas 


Kun. Scott Gardner 
Tvirtas įsišaknijimas Bažnyčioje 
Valdžios institucijos 
Nepaisant charizmininkų bandymų asmeninį aukštų Bažnyčios 
pareigūnų pritarimą paversti oficialiu Bažnyčios pritarimu, tokio 
pritarimo nėra. Popiežiai Paulius VI ir Jonas Paulius II daug kartų 
| teikė charizmininkams audiencijas ir ne viena proga kalbėjo apie juos 
savo kreipimesi; 1990 m. Popiežiškoji pasauliečių taryba pripažino 
katalikų sandoros bendruomenių broliją (tarptautinę charizmininkų 
“ organizaciją) privačia pasauliečių asociacija“; vis dėlto nebuvo 
“ padaryta jokio oficialaus pareiškimo dėl CCR. Charizmininkai, kaip 
| ir visi liberalieji katalikai, linkę priskirti „tariamąjį neklaidingumą“ 
 neoficialiems popiežiaus pasisakymams savo naudai tiek, kiek jie 
„nepaiso autoritetingų kitų liberalių praktikų ir įsitikinimų 
 pasmerkimų. 

“| Nepaisant to, charizmininkų šalininkų netrūksta visuose 
hierarchijos ir dvasininkijos lygmenyse. Diakonai, kunigai, vyskupai, 
| kardinolai ir popiežiai buvo ir yra dideli charizmininkų reikalo 
entuziastai, ar net patys yra CCR nariai. Didelė šio amžiaus gėda yra 
„tai, kad žmonės, gerai išmanantys šventuosius mokslus, perima 

| tokius sensacingus ir visiškai nepagrįstus įsitikinimus ir praktikas. 
Neva oficialūs nacionalinės katalikų vyskupų konferencijos 
tyrinėjimai“ niekada netapo jos oficialia pozicija, į juos buvo 
ūrima tik kaip į „pastoracines gaires“ atskiroms vyskupijoms. 
1969 m. ataskaitoje teigiama: „Teologiškai judėjimo gyvavimo 
priežastys yra teisėtos. Jis turi tvirtą biblinį pagrindą. Būtų sunku 
slopinti veikimą Dvasios, kuri taip dažnai reiškėsi ankstyvojoje 


Straipsnio tęsinys. Pradžia 16 Aplinkraščio numeryje. 
Charles Whitehead, Katalikų charizminis atnaujinimas Bažnyčios širdyje? 
II dalis, (1993). 

Bažnyčioje... Reikia pripažinti, kad buvo piktnaudžiavimų 
[praktikuojant vadinamąsias charizmas], tačiau gydymas atliekamas 
ne neigiant jų buvimą, bet tinkamai panaudojant.“! 

1969 m. ataskaitos išvada rekomenduoja leisti judėjimui plėtotis 
kontroliuojant vyskupams ir dalyvaujant kunigams. 

Reikia pabrėžti, kad čia vyskupai be argumentų priima vieną 
pavojingiausių pagrindinių CCR prielaidų: kad šiandieniai reiškiniai, 
primenantys tikrąsias charizmas, aprašytas Naujajame Testamente, 
yra tikros charizmos dėl savo panašumo, ir kad dabartiniai reiškiniai 
kildinami iš Šventosios Dvasios tik todėl, kad Ji buvo tikrasis 
charizmų autorius prieš 2000 metų. Savo pačių ir visos Bažnyčios 
pražūčiai jie visiškai neatsižvelgia į tai, kad šie nepaprasti reiškiniai 
(kuriuos CCR bando paversti paprastais) gali būti apgaulės, kilusios 
iš velnio, kuris nė kiek neprieštarauja, kad žmonės trumpą laiką 
pasimelstų daugiau, jei jis vis tiek pabaigoje nusives juos į pragarą. 

1975 metais JAV vyskupai paskelbė „pareiškimą dėl katalikų 
charizminio atsinaujinimo“. Šis pareiškimas buvo „pastoracinis savo 
tonu ir turiniu“ ir nepretendavo į „išsamų traktavimą“. Dokumente 
sakoma, kad judėjime esama kai kurių pavojų: elitizmo, biblinio 
fundamentalizmo, per didelio dvasios dovanų, beatodairiško 
ekumenizmo, ir vadinamųjų mažų tikėjimo bendruomenių 
sureikšminimo, kuris skatina sveiką lyderystę ir orientaciją judėjime. 
Įdomu tai, kad vyskupai nepatvirtino, kad CCR yra Šventosios 
Dvasios darbas, nors jie pripažino padrąsinančius ženklus kai kuriose 
vietovėse“. 

Turbūt atviriausias CCR gynėjas tarp hierarchijos buvo jo 
Eminencija kardinolas Leo Jozef Suenens, Malino-Briuselio 
arkivyskupas emeritas, kuris, beje, buvo vienas žymiausių liberalių 
Vatikano II Susirinkimo balsų. Po privalomo išėjimo į pensiją 
1979 m., kardinolas Suenens praleido daug metų keliaudamas ir savo 
raštais skleisdamas CCR. Minint CCR 25-metį, kardinolas taip rašė 
savo straipsnyje: „Krikščionys šiandien turi iš naujo išsiaiškinti 


! Geroge Martin, Įvadas į katalikų charizminį atnaujinimą, Tarno Knygos (1975), 
p. 8. 
* Ten pat, p. 9—-10 ir kiti. 

krikščioniškosios = žinios esmę; jie buvo pakankamai 
„sakramentalizuoti“, bet nepakankamai „evangelizuoti“. Mums dabar 
iškyla uždavinys iš naujo atrasti ir išsiaiškinti, kaip tapti tikru 
krikščioniu. Mes turime padėti krikščionims labiau įsisąmoninti savo 
tikėjimą ir išgyventi jį asmeniškai. Daugelis turi keisti sociologinę ar 
paveldimą krikščionybę į pilnutinį ir aktyvų tikėjimo gyvenimą, 
paremtą asmeniniu apsisprendimu ir sąmoningumu.“! 

Kaip ir dauguma liberalių pareiškimų, jis yra per daug 
dviprasmiškas, kad būtų galima aiškinti ortodoksiškai, tačiau 
protestantų terminai neturėtų likti nepastebėti. 

1987 m. popiežius Jonas Paulius II kreipėsi į VI tarptautinę CCR 
asamblėją, neįtikėtinu būdu suderindamas numanomą prielaidą, 
minėtą anksčiau, kai buvo kalbama apie JAV vyskupus (kurios 
šaknys, kaip bus parodyta, yra fenomenalizme), su pritarimu 
judėjimui, kurį pagrindė „Vatikano II Susirinkimo dvasia“ ir 
nuolatiniu rūpinimusi ateinančių naujuoju tūkstantmečiu: 

„Atsinaujinimo gyvybingumas ir vaisiai, be abejo, liudija apie 
galingą Šventosios Dvasios veikimą Bažnyčioje po Vatikano II 
Susirinkimo. Dvasios dėka Bažnyčia išsaugo savo jaunystę ir 
gyvybingumą.  Charizminis atsinaujinimas yra iškalbinga šio 
gyvybingumo apraiška šiandien, energingas patvirtinimas to, ką 
„Dvasia skelbia bendrijoms“ (Apr 2, 7), artėjant prie antrojo 
tūkstantmečio [sic] pabaigos.“? 

Vienas teigiamas visiškos bažnytinio autoriteto krizės, kurioje 
atsidūrė modernieji katalikai, rezultatas yra sveikas domėjimasis 
Bažnyčios istorija ir jos Mokymo dokumentų tyrinėjimas. Išmintis, 
a Bažnyčios Tėvų ir daktarų, prelatų, kuriems tikrai vadovavo 
ventoji Dvasia, yra stulbinančiai gili, aiški ir glausta. Bažnyčios 
istorijoje yra buvę „spiritualistų“ sektų, ir žvilgsnis į tai, kaip to laiko 
"dvasininkai sprendė šį klausimą, padės nušviesti dabartinę situaciją. 


! Nurodoma Charles Whitehead, Katalikų charizminis atnaujinimas Bažnyčios 
| širdyje? III dalis, (1993). 
Ten pat. 


Istorinės paralelės 


Negalima paneigti nepaprastų Šventosios Dvasios apraiškų, kurių 
buvo apaštalų amžiuje ir kurios tuo metu padėjo skleisti tikėjimą po 
visą žinomą pasaulį. Kiekvienas, skaitydamas Apaštalų darbų knygą, 
gali tai matyti. Tokios apraiškos turėjo konkrečius tikslus: skleisti 
Evangeliją įvairiakalbiams klausytojams (pvz., Petras Sekminių 
dieną) arba įrodyti skelbėjo patikimumą ar jo šventumą. Tačiau taip 
pat neginčytina, kad šių nepaprastų reiškinių mažėjo, ir apaštalų 
amžiui pasibaigus, jie dingo. Bažnyčia pasiekė moralinį 
universalumą ir buvo įsteigta tokiu būdu, kad šios apraiškos 
nebebuvo naudingos ar būtinos. 

Nepaisant to, kartais atsirasdavo „spiritualistų“ grupių, kurios 
savo keistais įsitikinimais ir praktikomis nusipelnydavo Bažnyčios 
pasmerkimo. Svarbiausios iš jų buvo joachimitai, Joachimo iš Fiorės 
pasekėjai XII a., Fraticelli, schizmatikai pranciškonai XIII ir XIV a., 
ir molinistai (arba kvietistai) XVII a. 

Joachimas (1132-1202) buvo cistersų abatas, kuris specializavosi 
Šv. Rašto tyrinėjimuose. Jis buvo gana mistiškos mąstysenos ir 
praleido daug metų gilindamasis į Šventąjį Raštą ir ieškodamas 
smulkiausių paslėptų prasmių ištraukų. (Ši praktika, „vedant 
Dvasiai“, yra šiuolaikinio charizmatizmo bruožas.) Gyvenimo 
pabaigoje; kai darbas buvo baigtas, jis pateikė savo raštus Romai. 

Joachimas pirmiausia nustatė klaidas aiškinant Švenčiausiąją 
Trejybę. IV Laterano Tarybai pasmerkus, jis atšaukė savo klaidas. Jo 
mistinė istorijos idėja buvo dar problemiškesnė. Joachimas manė, 
kad pasaulio istorija turėtų būti padalyta į tris atskirus etapus, kurių 
kiekvienas atitiktų Švenčiausiosios Trejybės Asmenį. Taigi, pirmas 
pasaulio amžius buvo pažymėtas didingu Dievo Tėvo valdymu, 
antras (mūsų amžius) — Sūnaus ir Jo Bažnyčios išmintimi, o trečias 
(kuris vis dar turi ateiti) — Šventąja Dvasia, visuotinės meilės 
išliejimu ir visos oficialios religijos išnykimu pasaulį valdant 

Evangelijos dvasiai. Šį mokymą XIII a., po Joachimo mirties, 
pasmerkė popiežius Aleksandras IV!. 

Vargu ar reikia komentuoti panašumą tarp šio gana keisto 
piokymo ir nuolatinio charizminio plepėjimo apie „naująjį Dvasios 
amžių“. Labiau neramina Šventojo Tėvo susižavėjimas naujuoju 
tūkstantmečiu. Kalbėdamas apie pasiruošimą didžiajam 2000 metų 
jubiliejui, popiežius Jonas Paulius II 1998 metus paskelbia „Dvasios 
metais“: 

„Bažnyčia negali pasiruošti naujajam tūkstantmečiui kitaip, negu 
Šventojoje Dvasioje. Ką Šventoji Dvasia įvykdė „laiko pilnatvėje“, 
tik Dvasios galia dabar gali iškilti iš Bažnyčios atminties.“ 

Šventasis Tėvas tęsia: 

„Svarbiausias uždavinys ruošiantis jubiliejui, bus atnaujinti 
dėkingumą Šventosios Dvasios buvimui ir veiklai... [to ženklai 
bus]... didesnis dėmesys Dvasios balsui priimant charizmas, skatinant 
aktyviai įsijungti pasauliečius, gilesnis įsipareigojimas krikščionių 
vienybės reikalui ir padidėjęs susidomėjimas dialogu su kitomis 
religijomis ir šiuolaikine kultūra.“ 

Šios stulbinančios citatos atskleidžia, kad popiežius akivaizdžiai 
sieja ekumenizmą bei Bažnyčios supasaulėjimą su naujuoju 
tūkstantmečiu ir Šventosios Dvasios veikimu. Panašumas tarp šio 
tipo mąstymo ir Joachimo (kad „Dvasios vadovavimas per visuotinę 
meilę panaikins oficialiąją religiją, veikiant Evangelijos dvasiai“) 
mažų mažiausiai kelia nerimą. 

Pagrindiniai Joachimo mokiniai buvo grupė „spiritualistų““ — 
penkiolika pranciškonų. Tiesioginiai filosofiniai šios grupės 
palikuonys praėjus šimtmečiui po Joachimo mirties — Fraticelli, ir jų 


! Edmund Gardner, „Joachimas iš Fiorės“, Katalikų enciklopedija, Charles 
Herbermann, ei al., eds. (Niujorkas, 1909): Robert Appleton, VIII, p. 406—407. 
Joachimo mokymo paneigimas, žr. šv. Tomas Akvinietis, Summa Theologica, I- 
Inc, -0.106 A.4. 

* Popiežius Jonas Paulius II, Zertio Millenio adveniente, į 44. 
„Ten pat, + 45-46. 

* Reikėtų atkreipti dėmesį į tai, kad žmonės, kurie vadina save „spiritualistais“, iš 
tikrųjų yra „emocionalistai“. Kol emocijos gyvena pojūčiuose, tai tikrai ne 
„dvasia“, o „sentimentai“! 

asmeninis Evangelijos aiškinimas sukėlė didelius konfliktus su 
ordinu ir popiežiumi. Jie priėjo net prie to, kad teigė, jog Bažnyčia 
yra sugedusi ir kūniška, palyginus su jų „dvasingumu“, ir kad tik jie 
yra vieninteliai tikrieji Evangelijos sekėjai. Jie buvo ekskomunikuoti 
popiežiaus Jono XXII 1318 metais'. 

Charizmininkai kalba apie savo buvimą „pilnutiniais katalikais“ 
ir daro tokius pareiškimus, kaip antai kažkokia Betty Nunez: „Aš 
nesakau, kad kiti katalikai netiki, bet kai esi atnaujinamas Šventosios 
Dvasios krikštu, tavo tikėjimas atgyja.“? Nors ponios Nunez teiginys 
kelia didelių abejonių, tai yra didelis necharizminių katalikų 
įžeidimas. Tai tolygu teigti, kad jų tikėjimas miręs, o gyvąjį tikėjimą 
turi vien tik charizmininkai. Šis tipinis pareiškimas yra skausmingai 
artimas Fraticelli pozicijai. 

Michael Molinos (1628-1696) neteisingai suprato katalikų 
mokymą apie prigimtį ir malonę. Užuot tikėjęs, kad malonė remiasi 
prigimtimi, jis mokė, kad vienintelis kelias į pašventinimą yra 
visiškas sielos atsižadėjimas, kad galėtų veikti Dievas (žinoma, 
Šventoji Dvasia). Iš pradžių tai skamba ortodoksiškai, kai išgirsti 
ortodoksijos kontekste, tačiau tai didelė klaida. Pasak Molinos, siela 
yra visiškai pasyvi, o Dievas veikia per ją. Jo ketvirtasis pasmerktas 
principas apibendrina visus kitus: „Prigimtinė veikla yra malonės 
priešas ir trukdo Dievo veikimui ir tikram tobulumui, nes Dievas nori 
veikti mumyse be mūsų pačių.“ Tai nėra savo valios derinimas su 
Dievo valia, bet savo valios sunaikinimas ir pakeitimas dieviškąja 
valia. Po šio „sunaikinimo“ asmuo atleidžiamas nuo atsakomybės už 
savo veiksmus, nes iš esmės jis yra automatas“. 

Įprastas charizmininkų klausimas yra: „Ar Jėzus yra jūsų 
gyvenimo Viešpats?“ Katalikai, žinoma, nori, kad mūsų Viešpats 


! Michael Bihl, „Fraticelli“, Katalikų enciklopedija, Charles Herbermann, et al., 
eds. (Niujorkas, 1909): Robert Appleton, VI, p. 244—249. 

Ž Cituojama Richard Scheinin, „Charizminiai katalikai: energingas garbinimo 
stilius yra dalis stulbinančio „atnaujinimo“ Šv. Juozapo bendruomenėje“, San Jose 
Mercury Naujienos, 1996 m. birželio 15 d., p. 1E. 

3 Henry Denziger, Katalikų dogmos šaltiniai, vert. Roy Deferrari, (Powers Lake 
Marian House), į 331—338 ir kiti. iš 


būtų „Karalius ir visų širdžių centras“ bei viso pasaulio Karalius. 
Socialinis Kristaus Karaliaus viešpatavimas turėtų būti vienas iš 
mūsų kovos tikslų. Tačiau svarbu suprasti skirtumą tarp šių dviejų 
“ pozicijų. Katalikai nori, kad jų valia būtų suderinta su dieviškąja 
valia. Prigimtis pasiekia visišką tobulumą tik tada, kai vadovaujasi 
antgamte. Molinistai (ir charizmininkai) nori sunaikinti savo valią ir 
būti visiškai pasyvūs dieviškosios valios indai. Štai tipiškos citatos iš 
charizminės literatūros šiuo klausimu: „Jėzus sužinojo Tėvo valią, 
kasdien gyvendamas bendrystėje su Juo...“! „Ar aš augu per visą 
dieną praktikuodamas buvimą Dievo akivaizdoje? Ar judu pirmyn 
priverstinai nusiteikęs daryti ir vykdyti, ar savo noru? Ar mano 
vidinė ausis išlavinta klausytis, išgirsti Šventąją Dvasią ir eiti kartu 
su Jos švelniu judėjimu? Sekti Dvasią — lyg įbristi į upės tėkmę, 
leidžiant srovei suteikti jums kryptį.“ 

Turime įsivaizduoti tokį charizmininko nusiteikimą, kad Dvasia 
galėtų fiziškai veikti. Kaip dar būtų galima paaiškinti rodos visai 
paprastų. žmonių sugebėjimą  raičiotis, šokinėti,  prapliupti 
nesuprantama kalba bažnyčioje? Tikėtinas bet kuris iš šių dviejų 
paaiškinimų: kad subjektas tikrai nori — galbūt nesąmoningai — atlikti 
šį veiksmą, veikiant grupės dinamikai (arba masinei isterijai), arba 
kad visiškas jo valios atsipalaidavimas padaro jį atvirą tikram 
„dvasios pasireiškimui“ ir ne Šventosios Dvasios! Kalbėjimas 
nesupranta kalba yra klasikinis velnio apsėdimo ženklas. 


Atšaka 


Viena charizminio medžio atšaka, kurios negalima nepaisyti, yra 
reiškinys, jo šalininkams pažįstamas kaip marijinis judėjimas, o 
nekatalikams — apsireiškimų manija. Nors šiame straipsnyje mes 
nesiekiame išsamiai išnagrinėti šio mūsų laikų amaro, bet norime 
parodyti didžiausius ir nuodingiausius jo vaisius“. 


! Nesistengiama ištaisyti kiekvienos erezijos, kuri rasta charizminėje literatūroje, 
tik tas, kurios ypač svarbios temai. 

Patty Harrison, „Jėzau, mano gyvenimo Viešpatie“, Gyvasis vanduo, 1994 sausis. 
3 Šis klausimas puikiai nagrinėjamas Li Davies, Medjugorė: Įspėjimas. 

Charizmininkai visada skyrė ypatingą (bet ne per daug didelę) 
vietą Mergelei Marijai, vadindami ją „pirmąja charizmininke“, kuri 
„pastojo Šventosios Dvasios galia ir buvo tarp Jėzaus mokinių per 
Sekmines, kai jie buvo pripildyti Šventosios Dvasios“. 

Kaip pripažino daugelis charizmininkų, po 1970-ųjų metų 
judėjimas pradėjo nykti. Vadinamieji apsireiškimai vyko tik keliose 
pasaulio vietose, o apie artėjantį naująjį apsireiškimą buvo paskelbta 
likus dviem savaitėms iki jo pradžios charizminės maldos 
susirinkime Romoje. Buvo gauta „pranašystė“ apie netrukus 
Balkanuose, Bosnijoje-Hercegovinoje įvyksiantį apsireiškimą. Kaip 
buvo žadėta, „mūsų Ponia“ pasirodė kaip planuota ir nuo to laiko ji 
ateina kiekvieną dieną! 

Akivaizdu, kad tariamai dvasiniai apsireiškimai charizmininkams 
ir tariamieji apsireiškimai „vizionieriams“ Medjugorėje patenka į dvi 
skirtingas antgamtinių reiškinių kategorijas, tačiau sutapimai tarp 
charizmininkų ir  Medjugorės šalininkų yra beveik visiški. 
Charizmininkai plūsta į Medjugorę, nepaisydami Bažnyčios 
draudimo čia atlikinėti piligrimines keliones ir vietos vyskupo 
nuomonės, kad reiškiniai, neva vykstantys Čia, yra visai ne 
antgamtiniai. Būtų galima manyti, kad „dvasia“ ragina juos 
nepaklusti šiam aiškiam Romos draudimui, kaip „mūsų Ponia“ ragina 
pranciškonus, atsakingus už vietinę parapiją, nepaisyti vyskupo 
draudimo dėl jų atvirai nuodėmingo elgesio. Kol rožančiai vis dar 
virsta auksu, niekas, atrodo, neskiria šiems dalykams daug dėmesio. 

„Mūsų Ponia“ reguliariai perduoda pranešimus pasauliui, kurie 
skamba keistai, kaip „pranašystės“, charizmininkų gaunamos per 
maldos susirinkimus. Jų turinys yra mokyklinio katekizmo lygio, 
gana banalus, jų stilius — sentimentalių niekų kratinys. Štai du 
pavyzdžiai. 

Charizminė „pranašystė“ 


k „Mano tauta, aš įdėjau į jūsų lūpas savo gyrių. Šlovinkite mane 
lūpomis kiekvienoje savo gyvenimo situacijoje ir aš jums parodysiu 


! Scheinin, Joc. cit. 

savo šlovės galybę“, — sako Viešpats! „Mano tauta, nusigręžk nuo 
blogio, ateik pas mane. Būkite pasaulyje, bet ne iš pasaulio, 
garbinkite mane ir aš duosiu jums ramybę ir pasitenkinimą“, — sako 
Viešpats! „Net jei moteris užmirštų vaiką, kurį pagimdė, aš jūsų 
nepamiršiu. Jūsų vardas užrašytas ant mano delno“, — sako Viešpats. 
„Duokite man savo ligonius ir jie bus išgydyti, savo rūpesčius ir aš 
| juos išsklaidysiu, savo naštą ir aš ją nešiu. Mano tauta, Aš noriu tave 
išlaisvinti“, — sako Viešpats [sic]!. 


1985 m. gegužės 9 d. Medjugorės „pranešimas“ 


„Brangūs vaikai! Jūs nežinote, kiek malonių Dievas išlieja jums 
šiomis dienomis, kai Šventoji Dvasia veikia ypatingu būdu. Jūs 
nenorite eiti pirmyn. Jūsų širdys nukreiptos į žemiškus dalykus, jūs 
esate jais užimti. Kreipkite širdis į maldą ir prašykite, kad Šventoji 
Dvasia būtų išlieta ant jūsų. Ačiū, kad atsiliepėte į mano kvietimą 
Įsic].“ 

Melas, apgaulė, nepaklusnumas ir atviras kunigų amoralumas, 
lydintis šiuos apsireiškimus, turėtų būti pakankamas jų melagingumo 
įrodymas. Romos draudimas čia atlikinėti piligrimines keliones ir 
vyskupo nuosprendis dėl reiškinio autentiškumo turėtų paskatinti 
paklusnius katalikus laikytis nuošaliai, bet vis tiek per metus atvyksta 
tūkstančiai žmonių dėl „gerų vaisių“, vadinamųjų atsivertimų, 
išgijimų, saulės stebuklų ir t. t. 

Katalikų tikėjimas moko, kad tiesa neturi klaidos priemaišų, gėris 
nesusimaišo su blogiu, tiesa — su melu. Kaip minėta anksčiau, 
šėtonas nė kiek neprieštarauja, jei žmonės atlieka „piligrimystes“, 
daugiau meldžiasi ir turi daugiau jausmų Dievui ir Švenčiausiajai 
Mergelei Marijai; jis net padeda jiems įlipti į lėktuvą, jeigu tik yra 
įsitikinęs, kad pabaigoje nusives juos į pragarą. 


(Straipsnio tęsinys kitame Aplinkraščio numeryje.) 


' Andy O'Neill, Charizminio išgydymo galia: asmeniniai Andy O'Neill liudijimai 
(Cork, Airija, 1985): Mercier, ištrauka iš Eoin O Riain „Pranašystės charizma“. 

* Kun. Renė Laurentin, Apreiškimai Medjugorėje užsitęsė: gailestingas vėlavimas 
pasauliui esant pavojuje? (Milford: ST fondas, 1987), p. 67. 


Vatikano vyriausiasis egzorcistas Gabrielius 
Amorth'as penktadienį surengtoje spaudos 
konferencijoje daugelį nustebino pareiškęs, kad 
joga ir knygos apie Harį Poterį yra 
kenksmingos!. 


Kaip praneša dailymai!.co.uk, 85-erių metų egzorcistas pareiškė: 
„Joga sukelia blogį, taip pat kaip ir knygų apie Harį Poterį skaitymas. 
Abu šie dalykai gali atrodyti nekenksmingi, tačiau jie susiję su 
magija, kuri veda prie blogio.“ 

Vatikano vyriausiasis egzorcistas jogą pavadino „velnio 
kūriniu“, kuris susijęs su induizmu. Visas Rytų religijas egzorcistas 
apkaltino tuo, kad jos remiasi „klaidingu tikėjimu reinkarnacija“. 

Jis taip pat tvirtino, kad pavojinga skaityti knygas apie Harį 
Poterį, nes žmones bando sugundyti velnias, naudodamasis magija. 

„Mano patarimas jauniems žmonėms — saugotis naktinių klubų, 
kadangi kelias visuomet tas pats: alkoholis, seksas, narkotikai, 
satanistinės sektos“, — sakė jis. 


"Iš laikraščio 15 minučių. 2011 m. Eaužo sd. 

Apie du stebuklus, įvykusius gimstant 
Viešpačiui" 


I. Pirmasis stebuklas: trijų šventų Išminčių tikėjimas 


Trijų šventų Išminčių tikėjimas pilnas nusižeminimo: trys 
Išminčiai tiki neaiškiais Ganytojo gimimą apreiškiančiais ženklais ir 
vadovaudamiesi dar neaiškesniu įsakymu, eina atiduoti Jam pagarbą. 
Piemenėliams Dievas siunčia angelą, nes paprastai su varguoliais 
Dievas elgiasi kaip su broliais. Gi Išminčiams pasirodo tik vienintelė 
„Žvaigždė, nes Dievas, kaip Aukščiausiasis Viešpats, reikalauja 
didesnio jų nusižeminimo. 

Gyvas ir drąsus yra trijų Išminčių tikėjimas. Trys Išminčiai 
" teiraujasi žydų Viešpaties pačioje žydų sostinėje, pačiuose valdovo 
„ Iūmuose. Kokia verta pagyrimo Išminčių drąsa! O stebuklingas jų 
. tikėjime! Kai tikrai ieškome Viešpaties Jėzaus ir norime Jį surasti, 
„nieko neturime bijoti. 

Trijų Išminčių tikėjimas didelis ir tikras. Tą savo tikėjimą 
|| Išminčiai išreiškė parodydami Ganytojui nužemintą pagarbą ir Jam 
„ paaukodami brangių dovanų. Jie nenusimena vietoj gražių valdovo 
"fūmų atradę paprastą gyvulių tvartelį, vietoj auksu ir deimantais 
papuošto sosto — paprasčiausią prakartėlę. Tave, mieliausiasis 
Ganytojau, išpažįsta kaip savo Dievą, nors nemato nieko daugiau, 
kaip tik apleidimą ir neturtą! Ir taip elgiasi stabmeldžiai! Todėl ir 
man dar reikia mokytis tikėjimo iš stabmeldžių! Manau daug metų 
"praleidęs tikrame tikėjime, tačiau mano tikėjimas toli gražu 
neprilygsta tų Išminčių tikėjimui. Mano tikėjimas svyruoja į abi 
puses. Mano tikėjimas — tai tikėjimas be darbų; mano tikėjimas toks, 
"kad pamatęs neturtingą ir kankinamą Kristų, išsigąstu ir nusimenu. 
| Ar toks tikėjimas mane išganys? Be abejo, ne! Tikro krikščionio 
vardas ir išganymo ženklas yra darbais paremtas tikėjimas, drąsus ir 
nieko nebijąs. 


Ištrauka iš Jean Chapuis knygos „Kiekvienos metų dienos apmąstymai“. 

II. Antrasis stebuklas: žydų netikėjimas 


Žydų netikėjimas žmogaus protu nesuvokiamas. Gerai įsigilinus 
ir prisiminus, kiek jau amžių žydai laukė Išganytojo, regis, reikėtų 
tikėtis, kad sužinoję apie Kristaus gimimą, jie apsidžiaugs ir ateis 
atiduoti Jam pagarbą. Tačiau kas galėtų patikėti! Įvyko priešingai: 
stabmeldžiai ieško tiesos pas žydus. Tie gi, kurie turėjo tą tiesą, 
užmerkė akis, kad jos nepastebėtų. Veltui trys Išminčiai skelbia, kad 
Jokūbo žvaigždė saulėtekyje jiems jau apsireiškė, kviesdama ateiti 
pagerbti naujai gimusio Viešpaties. Veltui pranašai ir Šv. Rašto 
aiškintojai praneša, kad Mesijas turįs užgimti Betliejuje. Visoje žydų 
tautoje neatsirado nė vieno, kuris būtų palydėjęs tris Išminčius, 
keliaujančius pagerbti Jėzaus. Iš tokios daugybės žmonių neatsirado 
nė vieno, kuris būtų įtikėjęs gimusį Kristų. Toks žmonių netikėjimas 
nesuvokiamas! 

O ar mano netikėjimas nėra dar didesnis? Esu išmokytas Gimimo 
ir kitų Kristaus paslapčių, bet neinu tų paslapčių nurodytais keliais. 
Tikiu nusižeminusį, beturtį Jėzų, bet kaip skiriasi mano gyvenimas 
nuo mano tikėjimo. Mano tikėjimas yra trijų Išminčių tikėjimas, bet 
mano gyvenimas yra netikėlių žydų gyvenimas. 

„Pas savuosius atėjo, o savieji jo nepriėmė.“ (Jn 1, 11) 


Didvyriškumo pavyzdys" 


Norėtume čia pateikti vieną pavyzdį, t. y. istoriją, kurią galbūt 
daugelis žinote, bet nuo to ji nepraranda savo didžiulės vertės. Tai 
įvyko 1905 metais. Tada gyveno viena jauna moteris, aukštos kilmės 


! Ištrauka iš Pijaus XII kalbos „Nell' ordine della natura“. Bažnyčios Mokymas, III 
knyga „Apie Santuokos sakramentą ir auklėjimą“, p. 233. 

| ir dar kilmingesnio būdo. Deja, ji buvo trapi ir silpnos sveikatos. Dar 
| vaikystėje jai teko kentėti nuo krūtinplėvės uždegimo. Tuomet 

atrodė, kad liga sėkmingai įveikta. Užaugusi ji laimingai ištekėjo ir 
greitai savo įsčiose pajuto pulsuojančią naują gyvybę. Neilgai trukus 
moters sveikata sušlubavo. Ją rūpestingai apžiūrėję du puikūs 
gydytojai pateikė nerimą keliančią išvadą. Pasirodo, krūtinplėvės 
liga, anas jau kadaise užgesęs infekcijos židinys, vėl atsinaujino. 
Pasak gydytojų, nebuvo galima gaišti nė dienos. Norint išgelbėti 
moterį, reikėjo nedelsiant atlikti medicininį abortą. Jos sutuoktinis 
suprato padėties rimtumą ir davė sutikimą skausmingai operacijai. 
Vis dėlto, kai akušerė taktiškai pranešė moteriai apie gydytojų 
sprendimą ir primygtinai ragino jam pritarti, ši tvirtai ir ryžtingai 
atsakė: „Dėkoju jums už gailestingus patarimus, bet aš negaliu 
nutraukti užsimezgusios savo vaiko gyvybės! Negaliu ir nenoriu! Aš 
jau jaučiu, kaip plaka jo maža širdelė mano įsčiose. Vaikas turi teisę 
gyventi. Jis atėjo iš Dievo rankų, todėl turi Jį pažinti, Jį pamilti ir 
tapti laimingas.“ Jos vyras prašė, maldavo, saikdino ją — moteris liko 
nepajudinama ir ramiai laukė pabaigos. Po kiek laiko jai gimė sveika 
mergaitė, tuo tarpu jos pačios sveikata po gimdymo ėmė sparčiai 
blogėti. Infekcijos židinys plaučiuose pradėjo plėstis, liga 
progresavo. Po dviejų mėnesių moteris jau gulėjo lovoje, kovodama 
su mirtimi. Ji dar kartą pažvelgė į sveiką mažylę, miegančią ant 
stiprių žindyvės rankų, paskutinį kartą palaimingai nusišypsojo ir 
ramiai mirė. Praėjo daug metų. Vienoje prieglaudoje buvo galima 
išvysti jauną seserį, visiškai atsidavusią našlaičių slaugymui ir 
auklėjimui. Pilnomis motiniškos meilės akimis ji palinkdavo virš 
mažųjų ligonių, tarsi norėdama atiduoti jiems savo gyvybę. Tai buvo 
ji, anas aukos vaikas, dabar savo kilnia širdimi tiek daug gero daranti 
apleistam jaunimui. Drąsus motinos didvyriškumas nebuvo veltui! 
Galėtume paklausti: negi mūsų krikščioniški ar bent jau Žmogiški 
jausmai tiek sumenko, jog nebepajėgiame suprasti tokios nuostabios 
motiniškos aukos ir nematome dieviškosios Apvaizdos rankos, 
išauginusios iš šios aukos tokį nuostabų vaisių? 


—+1c I — 

VšĮ „Laetitia“ leidybinio projekto 
„Už Tradiciją“ knygos 


Marija Vinovska. MAKSIMILIJONO KOLBĖS 
PASLAPTIS (Biografija) 


Knygoje aprašomas lenko pranciškono, Nekaltosios Riterijos  (Militia 
Immaculatae) įkūrėjo kun. Maksimilijono Kolbės gyvenimas. Vaikystėje 
apsireiškusi Švč. Mergelė Marija visam amžiui pavergė jo širdį. Besąlygiškai 
vykdydamas Jos, o per Ją ir Dievo valią, tėvas Maksimilijonas pasirinko 
apaštalavimą per spaudą. Lenkijoje ir Japonijoje jis įkūrė Nekaltosios miestus 
(Nepokalianovą ir Mugenzai no Sono), kur vienuoliai spausdino katalikiškus 
leidinius. 1941 m. kunigas buvo žiauriai nukankintas nacių koncentracijos 
stovykloje, kai pasisiūlė numirti vietoj pasmerkto šeimos tėvo. 1984 m. jis 
paskelbtas šventuoju. Lietuviškas knygos leidimas skiriamas Maksimilijono 
Kolbės 70-osioms mirties metinėms paminėti. 


Minkštas viršelis, 144 p. Kaina 16 Lt. 


Šv. Liudvikas Marija Grinjonas de Monforas. AUKSINĖ 


KNYGA 
XVIII a. prancūzų šventojo veikalų apie tobulą pamaldumą Švč. Mergelei Marijai 
rinkinys. Katalikų dvasinės literatūros klasika. 


Kietas viršelis, 324 p. Kaina 24 Lt. 


Knygų serija „BAŽNYČIOS MOKYMAS“ su garsiomis 


enciklikomis ir Bažnyčios Magisteriumo tekstais 

Daug mūsų laikmečio klausimų bei problemų popiežiai jau seniai numatė ir pasiūlė 
jų sprendimą. Pirmosios knygos skaitytojas daug sužinos apie Bažnyčios įsteigimą 
ir konstituciją bei jos reikalingumą išganymui, taip pat apie tai, kaip popiežiai iki 
Vatikano II Susirinkimo vertino ekumenizmo judėjimą. 

I knyga. Apie Bažnyčią 

Kietas viršelis, 180 p. Kaina 22 Lt. 


II knyga. Bažnyčia ir liberalizmas 
Kietas viršelis, 220 p. Kaina 21 Lt. 


III knyga. Apie Santuokos sakramentą ir auklėjimą 
Kietas viršelis, 239 p. Kaina 21 Lt. 


IV knyga. Modernizmas 


Kietas viršelis, 332 p. Kaina 25 Lt. 

Prel. dr. Feliksas Bartkus, kan. dr. Pijus Aleksa. DIEVAS 
IR ŽMOGUS. Katalikų tikėjimo tiesos, dorovės reikalavimai ir 


priemonės sielai pašvęsti 

Lietuvoje išleistas pirmą kartą; apima daugelį religinio gyvenimo aspektų ir 
šiuolaikinių dorovinių problemų; skaidrus turinys; yra abėcėlinė dalykinė rodyklė; 
aiškus suskirstymas; didelis šriftas, patogu skaityti; paprasta ir aiški kalba. 


Kietas viršelis, 670 p. Kaina 55 Lt. 


TRADICINĖS IR NAUJOSIOS MIŠIOS 


1969 m. liturginės reformos problema (straipsnių rinkinys) 
Detali teologinė ir liturginė naujųjų Mišių analizė atskleidžia, kad šios apeigos 
nesuderinamos su katalikų Tradicija. Trumpa Romos ritualo istorija, visas 
tradicinių ir naujųjų Mišių tekstas. 


Minkštas viršelis, 622 p. Kaina 20 Lt. 


Šveicarijos fondas „Už Gyvybę“. MIRJAM... KODĖL TU 
VERKI? Moterų kančios po aborto 


Autentiški moterų liudijimai apie išgyvenimus po aborto (poabortinį sindromą). 
Knyga atvirai sako tiesą apie negimusių vaikų žudymą ir jo pasekmes pačiai 
motinai. 


Minkštas viršelis, 184 p. Kaina 5 Lt. 


Sv. Vincentas Lerinietis. PRIMINIMAS 

Tai klasikinis veikalas apie Tradicijos reikšmę Bažnyčioje, kuriuo rėmėsi popiežiai 
ir Bažnyčios susirinkimai. Ši knyga parašyta V amžiuje, bet kaip niekada aktuali 
šiais modernizmo laikais. 


Minkštas viršelis, 72 p. Kaina 5 Lt. 


Arkivysk. Marcel Lefebvre. ATVIRAS LAIŠKAS 
SUTRIKUSIEMS KATALIKAMS 


Kodėl žymus misionierius ir hierarchas ryžtasi konfliktui su Roma? Nes iškilo 
grėsmė katalikų tikėjimui ir Bažnyčiai, kuriai jis tarnavo visą gyvenimą. Verta 
perskaityti ir nepritariantiems arkivysk. M. Lefebvre?o pozicijai! 


Minkštas viršelis, 160 p. Kaina 7 Lt. 

Kun. Juozas Lomanas. OUO VADIS, MODERNIOJI 


EUROPA? 

Europos kelias iš pagonybės į katalikišką civilizaciją ir atgal į pagonybę. Tragiška 
istorija, iliustruota šimtais citatų iš žymių filosofų ir mokslininkų veikalų. Atstoja 
populiarų įvadą į moderniąją filosofiją. 


Minkštas viršelis, 336 p. Kaina 12 Lt. 


ROMA IR TRADICIJA. Šv. Pijaus X kunigų brolijos 


derybos su Vatikanu 2004 metais 

Rinkinyje pateikti interviu ir brolijos gen. vyresniojo paskaita atskleidžia, kad 
brolijos siūlomas grįžimas prie Tradicijos yra vienintelė išeitis iš šiandieninės 
krizės Katalikų Bažnyčioje. 

80 p. Kaina 3 Lt. 


Kun. Karl Stehlin. MILITIA IMMACULATAE 

Knygelė supažindina su šv. Maksimilijono Kolbės įsteigtu Militia Immaculatae 
(MI) judėjimu: jo atsiradimu, istoriniu vystymusi, tikslais ir jų įgyvendinimo 
būdais. Pateikiami originalūs įstatai ir tėvo Maksimilijono pastabos, skirtos MI. 

32 p. Kaina 7 Lt. 


Tėvas Emanuelis TRAKTATAS APIE BAŽNYČIOS 
TARNYSTĘ 


Žymaus prancūzų klebono, benediktino vienuolio, dvasinio rašytojo patarimai 
broliams kunigystėje, kaip išlaikyti maldos dvasią Bažnyčios tarnystėje. 


Minkštas viršelis, 52 p. Kaina 2 Lt. 


AUKSTYN SIRDIS. Katalikų maldos ir giesmės 

Šv. Mišių (pagal 1962 m. Mišiolą) tekstas lotynų ir lietuvių kalbomis, visos 
žymiausios maldos, litanijos ir pamaldžios praktikos, šimtai lotyniškų ir lietuviškų | 
giesmių (daugelis iš jų su natomis), patogi maldų ir giesmių rodyklė. 

Geriausia dovana Pirmosios šv. Komunijos ar Sutvirtinimo proga! 


Net 900 puslapių ant plono popieriaus, kietas viršelis. Kaina 39 Lt. 


22 


| 


Naujiena 


Jean Chapuiss: KIEKVIENOS METŲ DIENOS 
APMĄSTYMAI 


Naujuosius liturginius metus VŠĮ „Laetitia“ leidybinis projektas „Už Tradiciją“ 
pradeda jėzuito Jeano Chapuis knyga „Kiekvienos metų dienos apmąstymai“. 
Skaitytojui gali kilti klausimų: kam reikalinga beveik prieš 100 metų parašyta 
knyga? ar šiandienos žmogui tebėra svarbūs dalykai, kuriais domėtasi anksčiau? 
Tačiau amžinosios tiesos nekinta. Žmogus visada mąstė ir mąsto apie gyvenimo 
prasmę, gyvybę ir mirtį, dangų ir pragarą, dorybę ir nuodėmę, pašaukimą ir 
pareigas. Norint augti dorybėje bei šventume ir tobulinti sielą, reikėtų praktikuoti 
kasdienę mąstymo maldą. Pradedančiajam tai ne visuomet lengva. Jis klausia: kaip 
mąstyti? apie ką mąstyti kasdieną? Jeano Chapuis knygoje pateikta medžiaga 
kiekvienos metų dienos ir didesnių švenčių apmąstymams. Tekstai iliustruoti 


 citatomis iš Šv. Rašto, šventųjų mintimis. Atlikti mąstymo maldą padės paprasta ir 


lengvai suprantama šv. Pranciškaus Saleziečio mąstymo maldos metodika, pateikta 
knygos pradžioje. 


Ši knyga galėtų būti puiki kalėdinė dovana! 


Numatoma išleisti 


Serijos „BAŽNYČIOS MOKYMAS“ 
V knyga „Švč. Mergelė Marija išganymo darbe“ 
VI knyga „Apie liturgiją“ (Serija bus tęsiama.) 


Knygas siūlome įsigyti Šv. Kazimiero priorate, Birutės g. 1, Kaune. Galima 


| užsakyti el. paštu prioratas(d)fsspx.lt arba telefonu (837) 34 53 57. 

Liturginis kalendorius 


Sausis 


1d.S- Viešpaties Gimimo oktava (Naujieji metai) — I klasė. 

Privaloma šventė. Giedamas „Veni creator“ — vis. atl. 

2 d. Pr- Švč. Jėzaus Vardas — II klasė. 

3 d. A- Eilinė diena - IV klasė. 

4d. T - Eilinė diena — IV klasė. 

5 d. K — Šv. Telesforo, pop. ir kank., minėjimas. Šventinamas Trijų Karalių 
vanduo. — Kunigų ketvirtadienis. 

6d. P - Viešpaties Apsireiškimas — I klasė. —- Švč Jėzaus Širdies penktadienis. 
7d. Š - Eilinė diena - IV klasė. - Nekaltosios Marijos Širdies šeštadienis. 
8d.S- I sekm. po Epifanijos; šv. Šeima — Jėzus, Marija ir Juozapas — II klasė. 
9 d. Pr - Eilinė diena — IV klasė. 

10 d. A- Eilinė diena — IV klasė. 

11 d. T - Eilinė diena — IV klasė; šv. Higino, pop. ir kank., minėjimas. 

12 d. K - Eilinė diena - IV klasė. 

13 d. P - Mūsų Viešpaties Jėzaus Kristaus Krikšto minėjimas. — II klasė. 

14 d. Š - Šv. Hiliaras, vysk., išp. ir Bažn. mok. — III klasė; šv. Felikso, kun. ir 
kank., minėjimas. 

15 d. S- II sekmadienis po Epifanijos — II klasė. 

16 d. Pr — Šv. Marcelis I, pop. ir kank. — III klasė. 

17 d. A- Šv. Antanas, abatas — III klasė. 

18 d. T - Eilinė diena — IV klasė; šv. Priskos, merg. ir kank., minėjimas. 
Prasideda maldų už krikščionių vienybę aštuondienis. 

19 d. K — Šv. Marijaus, Mortos, Audifakso ir Abakumo, kankinių, minėjimas; 
šv. karaliaus Kanuto, kank., minėjimas. 

20 d. P - Šv. Fabijonas, pop., ir Sebastijonas, kankiniai — III klasė. 

21 d. Š- Šv. Agnietė, merg. ir kank. — III klasė. 

22 d. S- III sekmadienis po Epifanijos — II klasė. 

23 d. Pr — Šv. Raimundas Penjafortietis, išp. — III klasė; šv. Emerencijonos, merg. 
ir kank., minėjimas. 

24 d. A- Šv. Timotiejus, vysk. ir kank. — III klasė. 

25 d. T - Šv. apaštalo Pauliaus Atsivertimas — III klasė; šv. ap. Petro minėjimas. 
26 d. K - Šv. Polikarpas, vysk. ir kank. — III klasė. 

27 d. P - Šv. Jonas Auksaburnis, vysk., išp. ir Bažn. mok. — III klasė. 

28 d. Š - Šv. Petras Nolaskas, išp. — III klasė; šv. Agnietės, merg. ir kank., antrasis 
minėjimas. 

29 d. S- IV sekmadienis po Epifanijos — II klasė. 

30 d. Pr- Šv. Martyna, merg. ir kank. — III klasė. 

31 d. A- Šv. Jonas Boskas, išp. — III klasė. 

Vasaris 


1d. T- Šv. Ignotas (Antiochietis), vysk. ir kank. — III klasė. 

2d. K - Švč. M. Marijos Apsivalymas (Grabnyčios) — II klasė. — Kunigų 
ketvirtadienis. 

3d. P - Eilinė diena — IV klasė; šv. Blažiejaus, vysk. ir kank., min. Palaiminimas 
su šv. Blažiejaus žvakėmis nuo gerklės ligų.- Švč. Jėzaus Širdies penktadienis. 

4d. Š - Šv. Andriejus Korsinis, vysk. ir išp. — III klasė. —- Nekaltosios Marijos 
Širdies šeštadienis. 

5d. S- Septuagezimos sekmadienis — II klasė. Šventinama šv. Agotos duona. 
6d.Pr- Šv. Titas, vysk. ir kank. — III klasė. 

7d. A- Šv. Romualdas, abatas — III klasė. 

8 d. T - Šv. Jonas Matietis, išp. — III klasė. 

9 d. K — Šv. Kirilas Aleksandrietis, vysk., išp. ir Bažn. mok. — III klasė; 
šv. Apolonijos, merg. ir kank., minėjimas. 

10 d. P - Šv. Skolastika, merg. — III klasė. 

11 d. Š- Nek. Mergelės Marijos Apsireiškimas Lurde — III klasė. 

12 d. S - Seksagezimos sekmadienis — II klasė. 

13 d. Pr- Eilinė diena — IV klasė. 

14 d. A- Eilinė diena - IV klasė; šv. Valentino, kun. ir kank., minėjimas. 

15 d. T - Eilinė diena - IV klasė; šv. Faustino ir Jovitos, kankinių, minėjimas. 

16d. K - Eilinė diena — IV klasė. 

17d. P - Eilinė diena — IV klasė. 

18 d. Š- Eilinė diena — IV klasė; šv. Simeono, vysk. ir kank., minėjimas. 

19 d. S - Kvinkvagezimos sekmadienis — II klasė. 

20 d. Pr - Eilinė diena — IV klasė. 

21 d. A- Eilinė diena - IV klasė. 

22d. T- Pelenų diena — I klasė. 

Privalomas pasninkas ir susilaikymas nuo mėsiškų valgių. 

23 d. K - Eilinė diena — III klasė; šv. Petro Damijanio, vysk., išp. ir Bažn. mok., 
minėjimas. 

24 d. P - Eilinė diena — III klasė. 

25 d. Š- Šv. Motiejus, apaštalas — II klasė; eilinės dienos minėjimas. 

26d. S- I gavėnios sekmadienis — I klasė. 

27d. Pr - Eilinė diena — III klasė. 

28 d. A - Eilinė diena — III klasė; šv. Sopulingosios Mergelės Gabrieliaus, išp., 
minėjimas. 

29 d. T - Gavėnios metų ketvirčio diena — II klasė. 

Patariamas pasninkas ir susilaikymas nuo mėsiškų valgių. 

"REKOLEKCIJOS 


Pagal šv. Ignacą 
Vyrams: liepos 2—7 d. 
Moterims: liepos 16-21 d. 
Marijinės rekolekcijos 
Liepos 30 — rugpjūčio 4 d. 
Rekolekcijos vyks Kaune, Šv. Kazimiero priorate, Birutės g. 1. Norinčius 


dalyvauti rekolekcijose, prašome kreiptis į priorato kunigus: 
tel.: (8—-37) 345357 arba 8-618—12953, arba el. paštu prioratas(a)fsspx.lt 


Norintys kovo 25 d. pasiaukoti Švč. Mergelei Marijai, pasiruošimą turėtų 
pradėti (žr. „Auksinė knyga“) vasario 21 d. 


Aplankykite mūsų interneto svetainę www.fsspx..lt 

Joje rasite: 

- peticiją popiežiui Benediktui XVI dėl Vatikano II Susirinkimo gilesnio 
ištyrimo, 

- straipsnį „Katalikų charizminis atsinaujinimas“, 


- kitus straipsnius ir knygas parsisiuntimui. 

Pamaldų tvarka 


Kaunas 
Gailestingumo Motinos koplyčia 
Birutės g. 1, įėjimas iš Vaidoto g. (prie Panemunės troleibusų žiedo). 


Sekmadieniais: 
9.00 Švč. Sakramento adoracija. 
„10.00  Giedotinės šv. Mišios, po jų - katechezė. 
kiadieniais: 
I- V 7.15 Šv. Mišios* / 17.15 Rožančius (IV 17.00 
4 Švč. Sakramento adoracija) / 18.00 šv. Mišios. 
VI 8.15* / 9.00 šv. Mišios. 


Šių Mišių gali nebūti, prašome iš anksto pasiteirauti tel. 8-618— 
. 12953. 


pažintį galima atlikti iki Rožančiaus (vakarinių pamaldų), 
*štadienį ir sekmadienį — iki rytinių šv. Mišių, taip pat kitu laiku 
ašius kunigo. 


Šiauliai 
Šv. Juozapo namai 
Tilvikų g. 12 
adieniais: 
16.30 Rožančius. 


17.00 Giedotinės šv. Mišios. 
Išpažintį galima atlikti iki 16.50 val. 


etvirtadieniais 18.30 Rožančius. 


li ma susitarti dėl kitų sakramentų, ligonių aplankymo ir katekizmo 
nokų. Tel: 8-618—-12953, 


Paremkite katalikų Tradiciją Lietuvoje! 

Mūsų veiklos ateitis Lietuvoje priklauso ir nuo jūsų pagalbos. Pagal 
Lietuvos Respublikos įstatymus, gyventojai turi teisę pervesti iki 2 proc. 
pajamų mokesčio sumos Lietuvos vienetams, turintiems teisę gauti paramą. 
Jūs galite be jokių papildomų išlaidų paremti mūsų veiklas, skirdami mums 
dalį mokesčių. 

Tai galite padaryti keliais būdais: 

1. Užpildykite šiame Aplinkraštyje prisegtą prašymo formą (įrašykite savo 
vardą, pavardę, asmens kodą ir pasirašykite) ir pristatykite į savo apskrities 
VMI (valstybinės mokesčių inspekcijos) skyrių. 

2. Nuvykę į savo apskrities VMI skyrių, patys užpildykite FR0512 formą. 
3. Paprašykite savo darbovietės buhalterę, kad ji užpildytų ir išsiųstų 
FR0512 formą. 


4. Užpildykite ir išsiųskite FR0512 formą internetu. Kaip tai padaryti, 
sužinosite apsilankę VMI svetainėje www.vmi.lt (žr. el. paslaugos—>el. 
deklaravimas). 

Mūsų rekvizitai: 

Tėvo Damiano de Veusterio labdaros ir paramos fondas 

Įmonės kodas: 192021983 

Sąskaitos numeris: LT44 7290 0000 0170 0223 

AB „Citadele“ bankas 


Teatlygina Dievas! 


Šv. Kazimiero prioratas 
Birutės g. 1, LT-45320 Kaunas 
Tel: (8-37) 345357 
Tel./Faksas: (8-37) 749563 
Mob.: 8-618-12953 
El. paštas: prioratas(a)fsspx.lt 
Interneto svetainė: www.fsspx.lt 
Mūsų sąskaitos AB „Citadele“ banke: 
Tėvo Damiano de Veusterio labdaros ir paramos fondas: 
a.s.: LT44 7290 0000 0170 0223 (aukoms) 
VšĮ „LAETITIA“: 
a. s.: LT71 7290 0000 0170 0222 (knygoms) 
Mūsų darbus remiate jūs. Dėkojame! 


